Kalász István

*buda és pest őszben*

Ősszel nincs szabadság fent a budai templom

előtt pengére vasalt nadrágok között gyerekek

szaladgálnak a villakert közmunkása fénylősre nyalja

fűnyírókést a kutyának születésnapja lesz - ó igen ősz

lett. A folyó fölött kihűlnek a hidak lent a városban

munkások bontanak boroznak pincét üzletet bolyogatnak

mások a házfalra lázadó zenére szavakat kiírnak. Az utca

süpped a levegő keseredik és a boltnál hajnaltól a járdáról

hajlékra estig kérnek. Én meg?

Senki sem kérdezi oly későn miértéshová megyek.

Hát írom hagyom rá mindenkire: Úton vagyok

éjjel az utcán a holdért Claudius\* leszek. Hogy nyugodt

legyen álmom és a beteg szomszédomé mindenkié

mély a hideg átjáró szobákban.

*Matthias Claudius, német költő (1740 – 1815)*